Orientering om status vedrørende funktionskontrakten på asfaltområdet 
Sagsfremstilling 
8.      Orientering om status vedrørende funktionskontrakten på asfaltområdet  
                                                                                                                        Åbent 
Sagsnr.: 326-2011-95355       J.nr.: 05.01.08            Nina Madsen.: 326-2014-249787 
  
[adresse] 
Det er cirka fire år siden, at Kalundborg Kommune indgik i en funktionskontrakt med Pankas A/S om udførelse af 
asfaltarbejder i kommunen. Funktionskontrakten omfatter kommunens veje på landet og i et mindre omfang 
kommunale veje i byerne - i alt 636 km veje.  
  
I forbindelse med indgåelse af kontrakten blev det besluttet inden for en 15 års periode at hæve niveauet på 
kommunens veje til en beskrevet funktionstilstand med en række krav til vejenes funktionalitet. Det blev besluttet, at 
de fleste af vejene som udgangspunkt skulle udføres med en overfladebelægning (OB) bestående af et bindemiddel 
og en stenbelægning. Denne type overfladebelægning giver slidstærke og vejrbestandige veje. 
  
I de første fire år har fokus ligget på at få udført mest muligt asfaltarbejde på kortest mulig tid. Der er nu opnået en 
færdiggørelsesgrad på 51%, hvilket betyder, at kommunen allerede nu har fået forbedret vejene betydeligt mere, end
der er betalt for. På nuværende tidspunkt er der udført asfaltarbejder for cirka 70 mio. kr. med en investering på i alt 
cirka 26 mio. kr. 
  
Asfaltentreprenøren udfører egen kvalitetskontrol af sit arbejde. Herudover gennemfører Grontmij i september 2014 
et tilsyn med en del af kommunens veje. 
  
Det, at der er blevet udført så meget asfaltarbejde de seneste fire år, har betydet, at både erhvervslivet og rigtigt 
mange borgere har oplevet stor aktivitet på området. Dette har også betydet, at der har været mange henvendelser 
omkring asfaltarbejderne. I perioder har det derfor været vanskeligt for administrationen at følge med i forhold til 
besvarelser. 
  
Fremadrettet vil der sammen med entreprenøren blive igangsat nye initiativer, der vil forbedre kommunikationen 
med borgerne omkring asfaltarbejdet.  
  
Der vil blandt andet blive udarbejdet: 
  
· en model for en mere forenklet sagsgang ved borgerhenvendelser om for eksempel huller i vejene, 
gennemsvedninger med videre, og  
· en model for udmelding af planen for de næste års arbejder, hvor borgerne via kommunens hjemmeside vil kunne 
orientere sig om status for arbejdet.     
  
Det er herudover planlagt at give en orientering til Teknik- og Miljøudvalget om status på funktionskontrakten to 
gange årligt - en gang i foråret og en gang i efteråret. 
  
Der henvises i øvrigt til orienteringen på Teknik- og Miljøudvalgets møde den 7. april 2014. 
  
På mødet den 2. juni 2014 drøftede Teknik- og Miljøudvalget at udvide kontrakten med Pankas A/S om udlægning af 
MOB (Bitumen polymermodificeret OB) på stærkt trafikerede veje (typisk de tidligere amtsveje), da MOB egner sig 
bedre til veje med høj trafikintensitet. Herudover drøftede udvalget at ændre kontrakten således, at der på 
kommunens stier i byområder udlægges slidlag i stedet for OB af hensyn til cyklisternes kørekomfort. Udvalget 
besluttede at lade forslaget indgå i budgetforhandlingerne for 2015 med i alt 700.000 kr. om året.  
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller; at orienteringen tages til efterretning 
  
ØKONOMISKE KONSEKVENSER 
Ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 6. oktober 2014: 
Udvalget vedtog at tage orienteringen til efterretning. 
Verner Kristensen 
326-2014-282996 
